Document ID: /roh_data/filtered/fineweb-2-filterrobots_roh.jsonl.gz/66037

L'equipa da Patrick Fischer perda al Karjala Cup cunter l'ospitanta la Finlanda cun 0:4. Bain ha la Svizra cumenzà bain en la partida, gist en las emprimas 10 minutas han ils Svizzers giu entras Riat e Andrighetto bunas schanzas per far igl 1:0. Però be paucas secundas suenter la secunda top-schanza dals Svizzers è la Finlanda ida en avantatg cun 1:0 entras Janne Kuokkanen. Quest goal ha dà schlantsch als Finlandais; anc en l'emprim terz ha l'equipa dil Nord sajettà il 2:0. Suenter ch'i n'ha dà nagins goals en il segund terz ha la Finlanda alura fatg en la 48avla minuta il 3:0 suenter in sbagl da la defensiun. Curt avant la fin ha alura Patrick Fischer prendì ora il goali – però senza success.
Sco proxim gioga la Svizra la sonda cunter la Svezia
Er las dunnas perdan
Ina terrada hai er dà per las dunnas Svizras. Ellas perdan la partida da test cunter la Svezia cun 2:4. Per la Svizra han tutg Frey e Marti. La decisiun è crudada en l'ultim terz. En la 55avla minuta ha Marti fatg il 2:2 per la Svizra – be paucas secundas pli tard ha la Svezia alura sajettà il 2:3. L'ultim gol vid è alura crudà en la 59avla minuta.